Só weet jy wat jou bra-grootte is | SARIE
FOTO: Instagram / @victoriasecret	Verwante Artikels
Só weet jy wat jou bra-grootte is	deur Magdel Muller
Dis nie altyd maklik om die perfekte bra te vind nie. En ons almal weet die verkeerde bra kan baie onvleiend lyk, terwyl die regte een ons sommer hope selfvertroue gee. Die goeie nuus is jy kan jou perfekte bra-grootte kry sónder iemand se hulp! Die geheim is om jou mates akkuraat te neem.
Volg hierdie maklike stappe om jou bra-grootte te bepaal:
♥ Kry ’n maatband
Gaan staan voor ’n spieël sodat jy seker kan maak dat die maatband reguit is.
♥ Dra jou gunsteling-bra
Kies een met ’n onderdraad en sonder ingeboude kussinkies. Moenie ’n bralet of sportbra dra nie.
A post shared by Victoria’s Secret (@victoriassecret) on May 4, 2017 at 12:51pm PDT
♥ Meet die band se grootte in duim (dis die mate wat sê 34, 36, 38, ens.)
Plaas die maatband op die band van jou bra. Maak seker dis reguit en nie gedraai nie. Neem die mate reg om jou lyf.
ONTHOU Bra-groottes word internasionaal in duim (inches) gemeet.
(1 duim = 2,54 cm)
Indien jy 33 duim meet, moet jy dit afrond na 34 (jy rond dit af na die hoogste ewegetal).
Moenie die mate afrond na die kleiner ewegetal nie, tensy die desimaal kleiner is as 0,2 (33,1 word dus 33). Stap 4:
♥ Meet jou borsgrootte, ook in duim
Jou borste se grootte sal deur die maand wissel. Moenie jou borsgrootte meet wanneer jy menstrueer nie, want dan kan jou borste groter as normaalweg wees.
Let ook op jou postuur: Jy sal die akkuraatste mate neem as jy regop staan of vooroor buig.
Jou keëlgrootte word bepaal deur die verskil in duim tussen jou bors- en bandgrootte.
Borsgrootte – bandgrootte = keëlgrootte
♥ As jou borsgrootte minder as 1 duim groter is, is jy ’n AA
♥ 1 duim groter: A
♥ 2 duim groter: B
♥ 3 duim groter: C
♥ 4 duim groter: D
♥ 5 duim groter: DD
ONTHOU Rond dit af na die grootste getal toe!